**METODA NAKNADNE KONTROLE**

**OLJNICE IN PREDIVNICE**

**(UVHVVR-NK/5/1)**

Naziv metode: Metoda naknadne kontrole – Oljnice in predivnice

Oznaka metode: UVHVVR-NK/5/1

Začetek uporabe: 1. aprila 2022

Metoda naknadne kontrole – Oljnice in predivnice (UVHVVR-NK/5/1), sprejeta s sklepom generalnega direktorja Uprave Republike Slovenije za varno hrano, veterinarstvo in varstvo rastlin, št. sklepa: U34311-3/2022/1 z dne 29. 3. 2022.

KAZALO VSEBINE

[1 NAMEN IN CILJI 4](#_Toc99457774)

[2 VZORČENJE 4](#_Toc99457775)

[2.1 Delež partij semena oljnic in predivnic, ki se vzorčijo 4](#_Toc99457776)

[2.2 Metoda vzorčenja in količine semena v vzorcih 5](#_Toc99457777)

[2.3 Ravnanje z vzorci 5](#_Toc99457778)

[2.3.1 Oprema in pošiljanje vzorcev 5](#_Toc99457779)

[2.3.2 Sprejem in skladiščenje vzorcev 5](#_Toc99457780)

[2.3.3 Evidenca sprejetih vzorcev 5](#_Toc99457781)

[3 PREVERJANJE KAKOVOSTI SEMENA - LABORATORIJSKE ANALIZE 6](#_Toc99457782)

[3.1 Metode laboratorijskega preverjanja kakovosti semena 6](#_Toc99457783)

[3.2 Ugotavljanje skladnosti vzorčene partije z zahtevami pravilnika 6](#_Toc99457784)

[3.3 Rezultati 6](#_Toc99457785)

[4 PREVERJANJE SORTNE PRISTNOSTI IN ČISTOSTI 6](#_Toc99457786)

[4.1 Zasnova poskusa 6](#_Toc99457790)

[4.1.1 Izbira tal 6](#_Toc99457791)

[4.1.2 Načrt setve 7](#_Toc99457792)

[4.1.3 Lastnosti posamične parcele 7](#_Toc99457793)

[4.2 Oskrba poskusa 7](#_Toc99457794)

[4.3 Evidenca o izvajanju poskusa 7](#_Toc99457795)

[4.4 Ocenjevanje sortne pristnosti in čistosti vzorcev 7](#_Toc99457796)

[4.5 Ugotavljanje skladnosti vzorčene partije z zahtevami za sortno pristnost in čistost 7](#_Toc99457797)

[4.5.1 Zahteve za najmanjšo sortno čistost semena oljnic in predivnic 8](#_Toc99457798)

[4.6 Rezultati preverjanja sortne pristnosti in čistosti 9](#_Toc99457799)

[5 POROČILO O NAKNADNI KONTROLI 9](#_Toc99457800)

**PRILOGE:**

Priloga 1: Najmanjše količine semena v vzorcih za naknadno kontrolo 10

Priloga 2: Lastnosti, ki se preverjajo 11

Priloga 3: Rezultati naknadne kontrole semena oljnic in predivnic za leto ….. 19

**METODA NAKNADNE KONTROLE**

**OLJNICE IN PREDIVNICE (UVHVVR-NK/5/1)**

#  NAMEN IN CILJI

Metoda določa način jemanja vzorcev za naknadno kontrolo in postopek izvedbe naknadne kontrole partij semena oljnic in predivnic, ki se uradno potrdijo oziroma tržijo na območju Republike Slovenije.

Z naknadno kontrolo se z laboratorijskimi testi semena in v poskusu na kontrolnem polju preverijo kakovost semen ter vrstna oziroma sortna pristnost in čistost z namenom, da se preveri skladnost partij semena oljnic in predivnic z zahtevami Pravilnika o trženju semena oljnic in predivnic[[1]](#footnote-1) (v nadaljevanju: pravilnik).

S to metodo je določen način izvajanja naknadne kontrole semena naslednjih vrst oljnic in predivnic:

* *Brassica napus* L. (partim) - navadna ogrščica
* *Brassica rapa* L. var. *silvestris* (Lam.) Briggs - oljna repica
* *Cannabis sativa* L - navadna konoplja
* *Glycine max* (L.) Merill - navadna soja
* *Helianthus annuus* L. - sončnica
* *Linum usitatissimum* L. - navadni lan (za seme in za vlakna)
* *Papaver somniferum* L. - vrtni mak
* *Sinapis alba* L. - bela gorjušica

#  VZORČENJE

## Delež partij semena oljnic in predivnic, ki se vzorčijo

Vzorce semena za naknadno kontrolo uradno odvzameta organ za potrjevanje in pristojni inšpektor.

Organ za potrjevanje odvzame vzorce semena v postopku uradne potrditve:

* od vseh uradno potrjenih partij semena kategorije predosnovno seme in osnovno seme;
* od najmanj 5 % in največ 10 % uradno potrjenih partij semena kategorije certificirano seme, certificirano seme prve množitve, certificirano seme druge množitve ali certificirano seme tretje množitve pri posameznem dobavitelju. Delež partij kategorije certificirano seme, ki se vzorčijo v posameznem letu pri posameznem dobavitelju, se določi na podlagi rezultatov naknadne kontrole semena oljnic in predivnic pri tem dobavitelju v preteklem letu:

| delež neustreznih vzorcev v preteklem letu (%) | delež odvzetih vzorcev v tekočem letu (%) |
| --- | --- |
| < 0,5 | 5 |
| 0,5 – 3,0 | 8 |
| >3,0 | 10 |

Organ za potrjevanje odvzame na podlagi prijave dobavitelja vzorce za naknadno kontrolo tudi od tistih partij semena kategorije certificirano seme prve množitve ali certificirano seme druge množitve (v primeru lanu za vlakna), ki niso bile vzorčene v skladu z drugo alinejo prejšnjega odstavka, če bo to seme uporabljeno za zasnovo semenskih posevkov, namenjenih pridelavi certificiranega semena druge množitve ali certificirano seme tretje množitve (v primeru lanu za vlakna).

Pristojni inšpektor odvzame vzorce semena:

* pri inšpekcijskem nadzoru na trgu od naključno izbranih partij semena;
* pri nadzoru dobavitelja, ki ima dovoljenje Uprave Republike Slovenije za varno hrano, veterinarstvo in varstvo rastlin (v nadaljevanju: UVHVVR) za izdajo etiket dobavitelja, od naključno izbranih partij semena v majhnih pakiranjih.

Odvzeti vzorci semena se (ne glede na to, kdo jih je vzorčil) vključijo v naknadno kontrolo na poskusnem polju, kjer se v sortnih poskusih preverita vrstna oziroma sortna pristnost in čistost semena na način, kot je za posamezno vrsto oljnic in predivnic določeno v točkah 4.1 - 4.4 te metode.

V primeru inšpekcijsko odvzetih vzorcev se z laboratorijskimi testi preveri tudi izpolnjevanje zahtev glede kakovosti semenskega materiala kmetijskih rastlin iz točke B Priloge 2 pravilnika.

## Metoda vzorčenja in količine semena v vzorcih

Za vzorčenje semena se uporabljajo metode Mednarodne zveze za testiranje semena (ISTA). Najmanjše količine semena, ki se odvzamejo za naknadno kontrolo, so navedene v Prilogi 1 te metode.

## Ravnanje z vzorci

### Oprema in pošiljanje vzorcev

Vsak vzorec semena se zapre v primerno čisto embalažo (papirnate ali PVC vrečke) in označi s številko vzorca ter številko in datumom zapisnika o odvzemu vzorca. Skupaj z zapisnikom se vzorec v najkrajšem možnem času dostavi imenovanemu izvajalcu naknadne kontrole, to je Kmetijskemu inštitutu Slovenije, Službi za uradno potrjevanje.

Na zapisniku se poleg podatkov z uradnih etiket, s katerimi je označena vzorčena partija, navedejo vsaj še naslednji podatki: številka inšpekcijskega vzorca, količina vzorca, datum odvzema vzorca, vzorčevalec, podatki o dobavitelju, pri katerem je bil vzorec odvzet, velikost (masa) partije, iz katere je bil odvzet vzorec in število pakiranj v vzorčeni partiji. Namesto prepisovanja podatkov z etikete se lahko zapisniku priloži originalna uradna etiketa ali njena barvna fotokopija.

Pri odvzemu vzorcev in med njihovo dostavo je treba zagotoviti, da vzorci niso izpostavljeni neugodnim okoljskim vplivom, predvsem previsoki temperaturi oziroma zračni vlagi.

Vzorci semena se dostavijo imenovanemu izvajalcu naknadne kontrole na naslov:

Kmetijski inštitut Slovenije

Semenski laboratorij

Hacquetova ulica 17

1000 LJUBLJANA

Kontaktne osebe za sprejem vzorcev:

Romana Rutar (tel.: 01 2805 398; e-pošta: romana.rutar@kis.si)

Drago Žitek (tel.: 01 2805 256; e-pošta: drago.zitek@)kis.si)

### Sprejem in skladiščenje vzorcev

Oseba, odgovorna za sprejem vzorcev, dodeli vsakemu vzorcu ob sprejemu neponovljivo identifikacijsko oznako in ga vpiše v evidenco sprejetih vzorcev.

Vzorci se hranijo tako, da imajo dostop do njih in z njimi ravnajo le pooblaščene osebe imenovanega izvajalca.

### Evidenca sprejetih vzorcev

V evidenco sprejetih vzorcev se za vsak vzorec poleg neponovljive identifikacijske oznake vpiše tudi:

* datum sprejema vzorca,
* količina semena v vzorcu,
* številka zapisnika o odvzemu vzorca, inšpekcijska številka vzorca in oseba, ki je vzorec odvzela,
* podatki iz zapisnika o odvzemu vzorcev o partiji semena, iz katere je bil vzorec odvzet, in dobavitelju, pri katerem je bil vzorec odvzet,
* podatki o kemičnem tretiranju semena; če je seme tretirano, se navede tudi uporabljeno sredstvo.

# PREVERJANJE KAKOVOSTI SEMENA - LABORATORIJSKE ANALIZE

Laboratorijska analiza kakovosti se opravi pri vzorcih semena, ki jih na trgu odvzamejo inšpektorji. Laboratorijska analiza kakovosti se opravi v Semenskem laboratoriju Kmetijskega inštituta Slovenije.

## Metode laboratorijskega preverjanja kakovosti semena

Za analizo kakovosti se uporabljajo ISTA metode. Vzorci semena se analizirajo na tiste lastnosti, s katerimi se lahko ugotovi skladnost semena z zahtevami za kakovost semena, določenimi v točki B Priloge 2 pravilnika. To so:

* kalivost
* tehnična čistota
* največje dovoljeno število semen drugih vrst rastlin
* prisotnost semena pojalnika (*Orobanche spp.)*.

## Ugotavljanje skladnosti vzorčene partije z zahtevami pravilnika

Po opravljenih laboratorijskih analizah semena vzorcev, vključenih v naknadno kontrolo, se za vsak vzorec ugotovi skladnost z zahtevami za kakovost semena.

Vzorčena partija ustreza zahtevam iz pravilnika in se ne zavrne, če je bilo z analizo kakovosti semena ugotovljeno, da izpolnjuje zahteve za kakovost semena, določene v Prilogi 2 pravilnika za tisto kategorijo semena, v katero je bila partija uradno potrjena.

Če se pri laboratorijski analizi semena ugotovi ali pojavi sum, da vzorec ne izpolnjuje zahtev glede zdravstvenega stanja, se o tem takoj obvesti inšpektorja, ki je odvzel vzorec in Območni urad Inšpekcije Republike Slovenije za varno hrano, veterinarstvo in varstvo rastlin (v nadaljevanju: IVHVVR) ter UVHVVR, Sektor za nadzor varstva rastlin.

## Rezultati

Rezultati analize kakovosti vzorcev semena se takoj po zaključku laboratorijske analize pošljejo inšpektorjem, ki so odvzeli vzorce, Območnim uradom IVHVVR in UVHVVR, Sektorju za nadzor varstva rastlin. Rezultati analiz se pošljejo na obrazcu Poročilo o preskusu kakovosti semena (SOP-SEM-024/Z1).

# PREVERJANJE SORTNE PRISTNOSTI IN ČISTOSTI

V poskusu na kontrolnem polju se preverjata sortna pristnost in sortna čistost vzorcev semena oljnic in predivnic, pri kategoriji trgovsko seme pa vrstna pristnost in čistost. Za preverjanje sortne pristnosti se uporabi uradni opis sorte, v poskus na kontrolnem polju pa se lahko vključi tudi standardni vzorec sorte, katere vzorec se preverja v naknadni kontroli.

V poskus na kontrolnem polju se vključijo vsi vzorci, ki so odvzeti v skladu z 2.1 točko te metode, razen vzorcev, ki so jih na trgu odvzeli inšpektorji in je bilo s preverjanjem kakovosti semena v skladu s 3. točko te metode ugotovljeno, da njihova kakovost ne ustreza zahtevam za kakovost semena.

1.
2.
3.

## Zasnova poskusa

### Izbira tal

Tla, na katerih bo posejan poskus, morajo biti izenačena in primerno obdelana. Pri izbiri tal je treba upoštevati splošna načela kolobarjenja. Gnojenje se opravi na podlagi analize tal in v skladu s Tehnološkimi navodili za integrirano pridelavo poljščin. Pri gnojenju z dušikom je treba upoštevati tudi Uredbo o varstvu voda pred onesnaževanjem z nitrati iz kmetijskih virov.

### Načrt setve

Pred setvijo se izdela načrt (shema) setve.

Sorte oljnic in predivnic si sledijo po abecednem vrstnem redu. Vsi vzorci iste sorte so posejani skupaj; najprej se poseje standardni vzorec, sledijo mu preizkušani vzorci iste sorte kategorije predosnovno seme (PO), osnovno seme (O), certificirano seme (C) in certificirano seme 1., 2. ali 3. množitve (C1, C2, C3).

Vsak vzorec se poseje na svojo parcelo, v eni ponovitvi.

### Lastnosti posamične parcele

**Preglednica 1**: Lastnosti posamične parcele

|  |  |
| --- | --- |
|  | **Rastlinska vrsta** |
| **Navadna ogrščica, oljna repica** | **Navadna konoplja** | **Navadna soja** | **Sončnica** | **Navadni lan** | **Vrtni mak** | **Bela gorjušica** |
| Dolžina parcele (m) | 5 | 5 | 5 | 5 | 5 | 5 | 5 |
| Širina parcele (m) | 1,2 | 1,25 | 1,25 | 2,8 | 1,2 | 1,2 | 1,2 |
| Površina parcele (m2) | 6 | 6,25 | 6,25 | 14 | 6 | 6 | 6 |
| Število vrst | 8 | 5 | 5 | 4 | 8 | 8 | 8 |
| Razdalja med vrstami (cm) | 15 | 25 | 25 | 70 | 15 | 15 | 15 |

## Oskrba poskusa

Poskus mora biti oskrbovan v skladu z dobro kmetijsko prakso za pridelovanje oljnic in predivnic. Varstvo pred boleznimi, škodljivci ter pleveli se izvaja v skladu s smernicami za integrirano varstvo rastlin.

## Evidenca o izvajanju poskusa

Imenovani izvajalec vodi evidenco o izvajanju poskusa, v kateri navede podatke o:

* lokaciji poskusa,
* tipu tal,
* predposevkih zadnjih 3 let,
* datumu setve oz. saditve,
* vremenskih razmerah,
* oskrbi posevka (gnojenje, zaščita proti plevelom, boleznim in škodljivcem),
* drugih opažanjih med poskusom.

## Ocenjevanje sortne pristnosti in čistosti vzorcev

Ocenjevanje sortne pristnosti in čistosti vzorcev, vključenih v naknadno kontrolo, se izvede z vizualnimi pregledi rastlin med rastjo na kontrolnem polju.

Sortna pristnost in čistost posameznega vzorca se oceni na osnovi primerjave s standardnim vzorcem sorte ali z uradnim opisom sorte. Seznam lastnosti, ki se opazujejo in primerjajo pri posamezni vrsti oljnic in predivnic (v nadaljevanju: opazovane lastnosti), je naveden v Prilogi 2.

Pri vsakem ocenjevanju vzorca se označijo rastline, ki se v posamezni opazovani lastnosti razlikujejo od standardnega vzorca sorte ali uradnega opisa sorte (v nadaljevanju: netipične rastline); ugotovi se število netipičnih rastlin. V primeru odstopanj se tudi zabeležijo opazovane lastnosti, v katerih se je posamezni vzorec razlikoval.

## Ugotavljanje skladnosti vzorčene partije z zahtevami za sortno pristnost in čistost

Po končanem ocenjevanju vzorcev, vključenih v naknadno kontrolo, se za vsako vzorčeno partijo ugotovi skladnost z zahtevami za sortno pristnost in čistost, določenimi za partije semena v Prilogi 2 pravilnika, v točki A (v nadaljevanju: zahteve za sortno pristnost in čistost).

Vzorčena partija ustreza zahtevam iz pravilnika in je ne zavrnemo, če je bilo pri ocenjevanju vzorca, odvzetega iz te partije, v skladu s točko 4.4 te metode ugotovljeno, da je vzorec po opazovanih lastnostih iz Priloge 2 te metode skladen z uradnim opisom sorte ali standardnim vzorcem sorte.

Vzorčena partija ustreza zahtevam iz pravilnika in je ne zavrnemo, če je bilo pri ocenjevanju vzorca, odvzetega iz te partije, v skladu točko 4.4 te metode ugotovljeno, da število netipičnih rastlin v vzorcu ne presega največjega števila netipičnih rastlin, določenega za posamezno vrsto oljnic in predivnic v točki 4.5.1 te metode.

### Zahteve za najmanjšo sortno čistost semena oljnic in predivnic

**Preglednica 2:** Najmanjša sortna čistost semena oljnic in predivnic in največje število netipičnih rastlin v vzorcu, pri katerem vzorčene partije še ne zavrnemo (pri tveganju α=0,05).

| **Vrsta** | **Št. opazovanih rastlin** | **Osnovno seme (O)** | **Certificirano seme (C, C1)** | **Certificirano seme (C2)(1)** |
| --- | --- | --- | --- | --- |
| **Sortna čistost** | **Št. netip. rastlin** | **Sortna čistost**  | **Št. netip. rastlin** | **Sortna čistost**  | **Št. netip. rastlin** |
| **Navadna ogrščica** (sorte, ki niso hibridne sorte) |
| * sorte, ki niso za krmo
 | 300 | 99,9% | 1 | 99,7% | 2 | / | / |
| * sorte za krmo
 | 300 | 99,7% | 2 | 99,0% | 5 | / | / |
| **Navadna ogrščica** (hibridne sorte(2)) |
| * ženska starševska komponenta(3)
 | 300 | 99,0% | 5 | / | / | / | / |
| * moška starševska komponenta(3)
 | 300 | 99,9% | 1 | / | / | / | / |
| * ozimne sorte (hibridi)
 | 300 | / | / | 90,0% | 38 | / | / |
| * jare sort (hibridi)
 | 300 | / | / | 85,0% | 55 | / | / |
| **Oljna repica** |
| * sorte, ki niso za krmo
 | 300 | 99,9% | 1 | 99,7% | 2 | / | / |
| * sorte za krmo
 | 300 | 99,7% | 2 | 99,0% | 5 | / | / |
| **Navadna soja** |
| * vse sorte
 | 400 | 99,5% | 4 | 99,0% | 7 | / | / |
| **Sončnica** |
| * sorte, ki niso hibridne sorte, vključno s starševskimi komponentami hibridnih sort
 | 80 | 99,7% | 1 | 99,0% | 2 | / | / |
| - hibridne sorte | 80 | / | / | 95,0% | 7 | / | / |
| **Navadni lan** |
| * vse sorte
 | 3.000 | 99,7% | 13 | 98,0% | 72 | 97,5% | 89 |
| **Vrtni mak** |
| * vse sorte
 | 250 | 99,0% | 5 | 98,0% | 8 | / | / |
| **Bela gorjušica** |
| * vse sorte
 | 600 | 99,7% | 4 | 99,0% | 10 | / | / |
| **Navadna konoplja** |  |  |  |  |  |  |  |
| * enodomne (monecične) sorte
 | (4) | 1/30 m2 | 1 | 1/10 m2 | 2 | 1/10 m2 | 2 |
| * dvodomne (diecične) sorte
 | (4) | 1/30 m2 | 1 | 1/10 m2 | 2 | / | / |

OPOMBE:

(1) Pri navadnem lanu za vlakna veljajo zahteve za certificirano seme druge in tretje množitve (C2 in C3).

(2) Hibridne sorte, pridobljene (pridelane) z uporabo moške sterilnosti

(3) Za potrditev certificiranega semena hibridnih sort je obvezna sočasna (vzporedna) naknadna kontrola uradno odvzetih vzorcev osnovnega semena.

(4) Pri navadni konoplji se opazujejo rastline na površini 5 m2.

## Rezultati preverjanja sortne pristnosti in čistosti

Rezultati preverjanja sortne pristnosti in čistosti vzorcev semena, odvzetih na trgu, se v najkrajšem možnem času po zaključku preverjanja pošljejo inšpektorjem, ki so vzorce odvzeli, Območnim uradom IVHVVR in UVHVVR, Sektorju za nadzor varstva rastlin. Rezultati se sporočijo na obrazcu Poročilo o preverjanju sortne pristnosti in čistosti na kontrolnem polju (SOP-SUP-003/Z1).

# POROČILO O NAKNADNI KONTROLI

Imenovani izvajalec naknadne kontrole pripravi končno poročilo o izvedeni naknadni kontroli semena oljnic in predivnic in ga do 30. novembra tekočega leta v elektronski obliki pošlje na UVHVVR. Poročilo se pripravi v obliki preglednic na obrazcu iz Priloge 3.

Partije, ki na podlagi rezultatov naknadne kontrole ne ustrezajo predpisanim zahtevam, se posebej označijo, navedejo se razlogi, zaradi katerih ne ustrezajo.

**Priloga 1**

 **NAJMANJŠE KOLIČINE SEMENA V VZORCIH ZA NAKNADNO KONTROLO**

|  |  |
| --- | --- |
| **RASTLINSKA VRSTA**  | **Količina semena v vzorcu (g)** |
| **Latinsko ime**  | **Slovensko ime** |
| 1 | 2 | 3 |
| *Brassica napus* L. (partim) | navadna ogrščica | 100 |
| *Brassica rapa* L. var. *silvestris* (Lam.) Briggs | oljna repica | 70 |
| *Cannabis sativa* L. | navadna konoplja | 600 |
| *Glycine max* (L.) Merill | navadna soja | 1.000 |
| *Helianthus annuus* L. | sončnica | 1.000 |
| *Linum usitatissimum* L. | navadni lan (za seme in za vlakna) | 150 |
| *Papaver somniferum* L. | vrtni mak | 10 |
| *Sinapis alba* L. | bela gorjušica | 200 |

**Priloga 2**

**PREVERJANJE SORTNE PRISTNOSTI IN ČISTOSTI NA KONTROLNEM POLJU –**

**OLJNICE IN PREDIVNICE [[2]](#footnote-2)**

**1. Navadna ogrščica** (*Brassica napus* L. var. *oleifera* Delile)

|  |  |  |
| --- | --- | --- |
| **Razvojna faza** | **Št. UPOV značilnosti \*** | **Opazovane lastnosti** |
| **PRIMARNE ZNAČILNOSTI** |  |  |
| **Vegetativna faza** |  |  |
| - list | 4 | **Zelena barva (odtenek)** |
|  | 5 | **(Listne) krpe** |
|  | 7 | **Nazobčanost** |
| **Cvetenje** |  |  |
|  | 11 | **Čas cvetenja** |
| - cvet | 12  | **Barva cvetnih listov** |
| - rastlina | 17 | **Skupna dolžina vključno stranske veje** |
| **SEKUNDARNE ZNAČILNOSTI** |  |  |
| **Vegetativna faza** |  |  |
| - list | 6 | Število krp (polno razviti list) |
|  | 8 | Dolžina (ploskev in pecelj) |
|  | 9 | Širina (na najširši točki) |
|  | 10 | Dolžina listnega peclja (samo sorte s krpatimi listi) |
| **Cvetenje** |  |  |
| - cvet | 13 | Dolžine cvetnih listov |
|  | 14 | Širina cvetnih listov |
|  | 15 | Prašenje  |
| - rastlina | 16 | Višina (v polnem cvetenju) |
| **LABORATORIJ** |  |  |
| - seme | 1 | Eruka kisline |

\* Po UPOV TG/36/6 Corr. (1996, 2002)

**2. Oljna repica** (*Brassica rapa* L. var. *silvestris* (Lam.) Briggs)

|  |  |  |
| --- | --- | --- |
| **Razvojna faza** | **Št. UPOV značilnosti \*** | **Opazovane lastnosti** |
| **PRIMARNE ZNAČILNOSTI** |  |  |
| **Vegetativna faza** |  |  |
| - list | 8 | **Tip lista (nedeljen, krpat)** |
| **Cvetenje** |  |  |
|  | 16 | **Čas cvetenja** |
| - cvet | 17 | **Barva cvetnih listov** |
| - rastlina | 21 | **Skupna dolžina vključno stranske veje** |
| **SEKUNDARNE ZNAČILNOSTI** |  |  |
| **Vegetativna faza** |  |  |
| - list | 9 | Število krp (samo pri sortah s krpatimi listi) |
|  | 11 | Nazobčanost |
|  | 12 | Dolžina (ploskev in pecelj) |
|  | 13 | Širina (na najširši točki) |
| **Cvetenje** |  |  |
| - cvet | 18 | Dolžine cvetnih listov |
|  | 19 | Širina cvetnih listov |
|  | 20 | Prašenje  |
| **Lusk - zorenje** |  |  |
|  |  |  |
| - rastlina | 21 | Višina (vključno stranske veje) |
| - lusk | 22 | Dolžina (med pecljem in konico) |
| **LABORATORIJ** |  |  |
| - seme | 2 | Ploidija |

\* Po UPOV TG/185/3 (2002)

**3. Navadna konoplja** (*Cannabis sativa* L.)

|  |  |  |
| --- | --- | --- |
| **Razvojna faza** | **Št. UPOV značilnosti\*** | **Opazovane lastnosti** |
| **PRIMARNE ZNAČILNOSTI** |  |  |
| **Cvetenje** |  |  |
|  | 11 | **Čas cvetenja moških rastlin** |
| - list | 5 | **Intenzivnost zelene barve** |
| - rastlina | 14 | **% rastlin z moškimi in ženskimi cvetovi** |
|  | 15 | **% ženskih rastlin** |
|  | 16 | **% moških rastlin** |
|  | 17 | **Višina** |
| - steblo (glavno) | 18 | **Barva** |
|  | 19 | **Globina žlebičev (brazd)** |
| **SEKUNDARNE ZNAČILNOSTI** |  |  |
| **Cvetenje** |  |  |
| - steblo (glavno) | 22 | Stržen (v prečnem prerezu) |
| **LABORATORIJ** |  |  |
| - socvetja | 13 | Vsebnost THC |

\* Po UPOV TG/276/1 (28.03.2012)

**4. Navadna soja** (*Glycine max* (L.) Merill)

|  |  |  |
| --- | --- | --- |
| **Razvojna faza** | **Št. UPOV značilnosti\*** | **Opazovane lastnosti** |
| **PRIMARNE ZNAČILNOSTI** |  |  |
| **Vegetativna faza** |  |  |
| - hipokotil | 1 | **Obarvanost z antociani** |
| **Cvetenje** |  |  |
| - rastlina | 3 | **Tip rasti (determinantni, nedeterminantni)** |
|  | 4 | **Način rasti**  |
|  | 5 | **Barva dlačic glavnega stebla** |
| - list | 8 | **Oblika stranskih lističev** |
|  | 10 | **Intenzivnost zelene barve** |
| - cvet | 11 | **Barva** |
|  | 19 | **Čas začetka cvetenja** |
| **Zorenje** |  |  |
| - rastlina | 6 | **Višina** |
|  | 20 | **Čas zorenja** |
| **SEKUNDARNE ZNAČILNOSTI** |  |  |
| **Vegetativna faza** |  |  |
| - rastlina | 3 | Tip rasti (determinantni, nedeterminantni) |
| **Cvetenje** |  |  |
| - lističi | 9 | Število stranskih lističev |
| **Zorenje** |  |  |
| - strok (luščina) | 12 | Intenzivnost rjave barve |
| - seme | 13 | Velikost |
|  | 14 | Oblika |
|  | 15 | Barva teste (razen popka) |
|  | 17 | Barva popka |
|  |  | Lesk semenske lupine (medel ali blesteč) |

 \* Po UPOV TG/80/6 (01.04.1998)

**5. Sončnica** (*Helianthus annuus* L.)

|  |  |  |
| --- | --- | --- |
| **Razvojna faza** | **Št. UPOV značilnosti\*** | **Opazovane lastnosti** |
| **PRIMARNE ZNAČILNOSTI** |  |  |
| **Vegetativna faza** |  |  |
| - list | 4 | **Zelena barva (intenzivnost)** |
|  | 6 | **Žagasta nazobčanost roba** |
|  | 8 | **oblika distalnega (vrhnjega)dela** |
| **Brstenje/Cvetenje** |  |  |
|  | 14 | **Čas cvetenja** |
| - jezičasti cvetovi | 19 | **Barva** |
| - cevasti cvetovi | 20 | **Barva** |
|  | 23 | **Tvorba peloda** |
| **Zorenje** |  |  |
| - rastlina | 28 | **Naravna višina** |
|  | 29 | **Razvejanje (razen zaradi okolja)** |
|  | 30 | **Tip razvejanja (kot pri 29)** |
|  | 31 | **Naravna lega najvišjega stranskega koška napram centralnemu (glavnemu)** |
| - košek  | 33 | **Velikost** |
| - seme | 38 | **Glavna (vodilna) barva** |
|  | 41 | **Barva prog** |
| **SEKUNDARNE ZNAČILNOSTI** |  |  |
| **Vegetativna faza** |  |  |
| - list | 3 | Velikost |
|  | 5 | Mehurjavost |
| - steblo | 13 | Dlakavost na vrhu (zadnjih 5 cm) |
| **Brstenje/Cvetenje** |  |  |
| - jezičasti cvetovi | 15 | Gostota |
|  | 16 | Oblika |
| **Zorenje** |  |  |
| - košek | 32 | Drža |
| - seme | 36 | Oblika |

\* Po UPOV TG 81/6 (05.04.2000)

**6. Navadni lan** (*Linum usitatissimum* L.)

|  |  |  |
| --- | --- | --- |
| **Razvojna faza** | **Št. UPOV značilnosti\*** | **Opis značilnosti** |
| **PRIMARNE ZNAČILNOSTI** |  |  |
| **Brstenje/Cvetenje** |  |  |
| - cvetni list | 1 | **Barva krone v stadiju brstenja** |
| - cvet | 2 | **Čas začetka cvetenja**  |
|  | 5 | **Velikost (premer) krone** |
| - (cvetni) venec  | 4 | **Barva** |
| - venčni listi | 7 | **Dolžina** |
| - rastlina  | 14 | **Višina** |
| **SEKUNDARNE ZNAČILNOSTI** |  |  |
| **Cvetenje** |  |  |
| - (cvetni) venec  | 3 | Razvrstitev venčnih listov |
| - prašnik | 10 | Barva distalnega dela prašnične niti (filamenta) |
|  | 11 | Barva bazalnega dela prašnične niti (filamenta) |
| - prašnica | 12 | Barva |
| - pestič | 13 | Barva pri dnu |
| **LABORATORIJ** |  |  |
| - semenski mešiček | 16 | Dlakavost pregrad pretinov |

\* Po UPOV TG/57/7 ( 20.10.2011)

**7. Vrtni mak** (*Papaver somniferum* L.)

|  |  |  |
| --- | --- | --- |
| **Razvojna faza** | **Št. UPOV značilnosti\*** | **Opazovane lastnosti** |
| **PRIMARNE ZNAČILNOSTI** |  |  |
| **Vegetativna faza** |  |  |
| - list | 2 | **Bele pege** |
|  | 3 | **Barva** |
|  | 4 | **Voščeni poprh** |
| **Cvetenje** |  |  |
| - steblo | 6 | **Dolžina (glavno steblo)** |
|  | 7 | **Obarvanost z antociani** |
| - venčni list | 10 | **Barva** |
|  | 11 | **(Oblika) vzorcev na listu** |
|  | 12 | **Barva vzorcev**  |
| **Zorenje** |  |  |
| - semenski mešič | 16 | **Voščeni poprh** |
|  | 18 | **Oblika v vzdolžnem prerezu** |
|  | 20 | **Dolžina** |
| **SEKUNDARNE ZNAČILNOSTI** |  |  |
| **Vegetativna faza** |  |  |
| - list | 1 | Dlakavost |
|  | 5 | Globina zarez listnega roba |
| **Cvetenje** |  |  |
| - steblo | 8 | Dlakavost |
| - venčni list | 13 | Razširjenost vzorcev (oblik) |
|  | 14 | Narezanost |
| - prašnična nit (filament) | 15 | Barva |
| - semenski mešič | 22 | Narebranost |

 \* Po UPOV TG/166/4 (09.04.2014)

**8. Bela gorjušica** (*Sinapis alba* L.)

|  |  |  |
| --- | --- | --- |
| **Razvojna faza** | **Št. UPOV značilnosti \*** | **Opazovane lastnosti** |
| **PRIMARNE ZNAČILNOSTI** |  |  |
| **Vegetativna faza** |  |  |
| - list | 5 | **Zelena barva (odtenek)** |
|  | 8 + 9 | **Velikost** |
| **Cvetenje** |  |  |
|  | 11 | **Čas cvetenja (zgodnost)** |
| - rastlina | 12  | **Višina v času cvetenja** |
| - cvet | 13 | **Rumena barva cvetnih listov** |
| - cvetni venec | 14 + 15 | **Velikost** |
| **SEKUNDARNE ZNAČILNOSTI** |  |  |
| **Vegetativna faza** |  |  |
| - list | 6 | Število krp |
|  | 7 | Nazobčanost listnega roba |
| **Cvetenje** |  |  |
| - lusk | 17 | Dolžina (med pecljem in konico) |
| **LABORATORIJ** |  |  |
| - seme | 2 | Ploidija |

\* Po UPOV TG/179/3 (04.04.2001)

**Priloga 3**

**REZULTATI NAKNADNE KONTROLE SEMENA OLJNIC IN PREDIVNIC ZA LETO \_\_\_\_\_\_\_\_\_\_**

**1. Rezultati naknadne kontrole: OLJNICE IN PREDIVNICE - Laboratorijske analize kakovosti semena**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Zap. št. | Izvor semena | Oznaka vzorca/ Anal. št.KIS | Inšpek. št. vzorca | Dobavitelj | Sorta | Kategorija(1) | Oznaka partije | Kalivost (%) | Tehnična čistota | Število semen drugih vrst rastlin | Prisotnost semena pojalnika (*Orobanche* spp.) | Ustreznost | Opombe |
| Čisto seme (utež. %) | Druge vrste rastlin (utež. %) | Skupaj druge vrste (2) | *Avena fatua* (3) | *Raphanus raphanistrum* | *Rumex* spp. (4) | *Alopecurus myosuroides* | Lolium remotum |
| (1) | (2) | (3) | (4) | (5) | (6) | (7) | (8) | (9) | (10) | (11) | (12) | (13) | (14) | (15) | (16) | (17) | (18) | (19) | (20) |

1) Kategorije: osnovno seme (O); certificirano seme (C); certificirano seme 1. množitve (C1); certificirano seme 2. množitve (C2); certificirano seme 3. množitve (C3).

2) Skupaj semena vseh drugih vrst rastlin, vključno s semeni iz stolpcev (13) do (17).

3) Skupaj semena gluhega ovsa (*Avena fatua*), jalovega ovsa (*Avena sterilis*) in predenice (*Cuscuta* spp.)

4) Skupaj semena *Rumex* spp., razen *R. acetosella*

**2. Rezultati naknadne kontrole: OLJNICE IN PREDIVNICE - Preverjanje sortne pristnosti in čistosti na kontrolnem polju**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Zap. št. | Izvor semena | Oznaka vzorca/ Anal. št. KIS  | Inšpekcijska št. vzorca | Dobavitelj | Sorta | Katego-rija(1) | Oznaka partije | Sortna pristnost | Sortna čistost | Št. netipičnih rastlin | Opis netipičnih rastlin | Opombe |
| (1) | (2) | (3) | (4) | (5) | (6) | (7) | (8) | (9) | (10) | (11) | (12) | (13) |

1) Kategorije: osnovno seme (O); certificirano seme (C); certificirano seme 1. množitve (C1); certificirano seme 2. množitve (C2); certificirano seme 3. množitve (C3).

1. [Pravilnik o trženju semena oljnic in predivnic](https://www.gov.si/podrocja/kmetijstvo-gozdarstvo-in-prehrana/varstvo-rastlin/rastlinski-semenski-material/):

https://www.gov.si/podrocja/kmetijstvo-gozdarstvo-in-prehrana/varstvo-rastlin/rastlinski-semenski-material/ [↑](#footnote-ref-1)
2. Opazujejo in ocenjujejo se najmanj lastnosti, določene v Shemah OECD za potrjevanje sortnosti semena, namenjenega mednarodnemu prometu (OECD-semenske sheme; dokument TAD/CA/S(2018)5/FINAL z dne 15. januarja 2019: [Varietal purity characters to be used for control plots and field inspections](http://www.oecd.org/officialdocuments/publicdisplaydocumentpdf/?cote=TAD/CA/S(2018)5/FINAL&docLanguage=En): http://www.oecd.org/officialdocuments/publicdisplaydocumentpdf/?cote=TAD/CA/S(2018)5/FINAL&docLanguage=En) [↑](#footnote-ref-2)